钦定古今图书集成/明伦汇编/氏族典/第113卷 > 崔源
## 钦定古今图书集成/明伦汇编/氏族典/第113卷 > 崔源

按《万姓统谱》：“源字有本，《世家》云中。天性孝友，深沉有
智，袭宁波卫指挥同知，莅政老成，人不敢干以私。正
统十三年，闽浙盗起，从总兵宁阳侯剿捕，累获奇功。
檄御金华，杀贼一十七级，生擒陈唐奇等五十人。解
京，以功升署浙江都指挥佥事，改檄武义。一日，火发
联营，源仓卒遇敌，时仲弟澄、季弟清从在营中，源曰：
‘事急矣，我当死之，弟可自为计’。”即应声曰：“兄既死忠，
我乃不能死义乎！”遂挺身而前，皆力战死。朝廷悯之，
遣官赐祭，复俾其子世袭焉。